Rama Setu

Rama Setu estas ĉeno de kalkoŝtonaj sablejoj, inter la insulo Pamban, konata ankaŭ kiel Ramesŭaram, ĉe la sudorienta marbordo de Tamilnado, Barato, kaj la insulo Mannar, ĉe la nordokcidenta marbordo de Srilanko. Geologia pruvaro sugestas, ke tiu terkolo estas iama terkonekto inter Barato kaj Srilanko.

La terkolo estas 48 km longa kaj separas la akvojn de la Golfo de Mannar (sudokcidente) el tiuj de la Palka Markolo (nordoriente). Kelkaj el la regionoj estas sekaj, kaj la maro en la areo rare superas 1 m de profundo, tiel malhelpante navigadon. Ĝi estis trapasebla perpiede ĝis la 15a jarcento kiam la ŝtormoj profundigis la kanalon. La registroj de la templo Rameŝŭaram diras, ke Rama Setu estis tute super marnivelo ĝis ĝi rompiĝis pro ciklono en 1480.

 Notoj 

 Eksteraj ligiloj 

 Fot-eseo pri Palka Markolo. 
 Informaro pri Sethusamudram
 Rama Setu kampanjo de Hinduismaj Organizoj 

Kategorio:Geografio de Srilanko
Kategorio:Geografio de Barato
Kategorio:Maroj en la Hinda Oceano
Kategorio:Golfoj en la Hinda oceano
Kategorio:Tamilnado